Negara Naungan Seluruh Palestin

Negara Naungan Seluruh Palestin, atau ringkasnya Seluruh Palestin, juga dikenali sebagai Negara Naungan Gaza dan Genting Gaza, ialah sebuah negara pelanggan berjangka hayat pendek dengan pengiktirafan terhad, di kawasan yang kini merupakan Genting Gaza, yang ditubuhkan di kawasan yang ditawan Kerajaan Mesir semasa perang Arab-Israeli 1948 dan dibenarkan untuk menggerakkan sebuah negara naungan di bawah Kerajaan Seluruh Palestin. Negara Naungan ini diisytiharkan pada 22 September 1948 di Bandar Gaza, dan Kerajaan Seluruh Palestin dibentuk. President pentadbiran ini ialah Syeikh Amin Al-Husaini, bekas pengerusi Jawatankuasa Tertinggi Arab, sementara Perdana Menterinya ialah Ahmed Hilmi Pasha.Spencer C. Tucker, Priscilla Mary Roberts. The Encyclopedia of the Arab-Israeli Conflict: A Political, Social, and Military History: A Political, Social, and Military History p. 464 Pada Disember 1948, selepas tiga bulan diisytihar, Kerajaan Seluruh Palestin ditempatkan di Kaherah dan tidak dibenarkan kembali ke Gaza, menjadikan ia sebuah pemerintahan buangan. Dengan resolusi lanjut dari Liga Arab untuk meletakkan Genting Gaza di bawah perlindungan rasmi Mesir pada 1952, Kerajaan Seluruh Palestin secara berperingkat diusir dari kekuasaan mereka. Pada 1953, kerajaan tersebut dibubarkan pada namanya, walaupun Perdana Menteri Palestin, Ahmed Hilmi Pasha tetap menghadiri mesyuarat Liga Arab bagi pihak dirinya. Pada 1959, negara naungan ini secara undang-undangnya (de jure) bergabung dengan Republik Arab Bersatu, sementara secara hakikatnya (de facto) menjadikan Gaza sebagai kawasan pendudukan ketenteraan Mesir.

Rujukan

Sumber

Bacaan lanjut
Shlaim, Avi (1990). "The rise and fall of the All-Palestine Government in Gaza." Journal of Palestine Studies. 20: 37–53.
 Shlaim, Avi (2001). "Israel and the Arab Coalition." In Eugene Rogan and Avi Shlaim (eds.). The War for Palestine (pp. 79–103). Cambridge: Cambridge University Press. 


Kategori:Sejarah Genting Gaza
Kategori:Sejarah Mesir (1900–kini)
Kategori:Bekas negara naungan
Kategori:Bekas negara Arab
Kategori:Republik Arab
Kategori:Negara dan wilayah ditubuhkan pada 1948
Kategori:Negara dan wilayah dibubarkan pada 1959
Kategori:Penubuhan 1948 di Asia
Kategori:Pembubaran 1959 di Asia
Kategori:Penubuhan 1948 di Mesir
Kategori:Pembubaran 1959 di Mesir
Kategori:Rencana dicipta sempena WikiGotong-Royong WikiProjek Palestin 2023